**Debeikių seniūnijoje :**

1. Debeikių miestelyje, J. Biliūno g., Šv. Jono Krikštytojo bažnyčioje yra kultūros paveldo objektai – **paveikslas „Marija su** **kūdikiu“** (unikalus objekto kodas 7676), 1855 m. paveikslą nutapė vietinis liaudies dailininkas K. Ripinskis, drobė, aliejus; **paveikslas „Marija su kūdikiu “ (vad. Barūnų Švč. Mergelė Marija)** (unikalus objekto kodas 20132) XVIII a. nežinomas tapytojas, drobė, aliejus; **paveikslas „Šv. Baltramiejus“** (unikalus objekto kodas 20133) nežinomas XVIII a. vietinis liaudies menininkas, aliejus, drobė; **paveikslas „Šv. Matas“ (**unikalus objekto kodas 20134) nežinomas XVIII a. vietinis liaudies menininkas, aliejus, drobė; **paveikslas „Šv. Povilas“** (unikalus objekto kodas 20136) nežinomas XVIII a. pab. vietinis liaudies menininkas, aliejus, drobė; **paveikslas „Šv. Petras“** (unikalus objekto kodas 20135) nežinomas XVIII a. pab. vietinis liaudies menininkas, aliejus, drobė;  **paveikslas „Šv.** **Kazimieras“** (unikalus objekto kodas 20138) nežinomas XIX a. pr. vietinis liaudies menininkas, aliejus, drobė; **paveikslas „Juozapo Kušeliausko (Kuszelewskio) portretas“** (unikalus objekto kodas 20137) XIX a. pr. aliejus, drobė; **paveikslas „ Jėzaus Krikštas“** (unikalus objekto kodas 15341) XVIII a. aliejus, drobė, tapyba; **centrinio altoriaus skulptūros ( 8)** (unikalus objekto kodas 20140) nežinomas XX a. pr. vietinis liaudies meistras, gipsas; **Kryžiaus kelio stotys (14)** (unikalus objekto kodas 20139) nežinomas XVIII a. p.–XX a. pr. menininkas, drobė, aliejus; **skulptūra „Šv. Rokas“** (unikalus objekto kodas 20142) 1900 m. autorius – J. Danauskas, medis, polichromija; **skulptūrinė** **kompozicija „Prakartėlė su 16 skulptūrų “** (unikalus objekto kodas 20141) 1900 m. autorius – J. Danauskas, medis, polichromija;

2. Debeikių miestelio kapinėse yra kultūros paveldo objektai – **knygnešio Jurgio Baranausko kapas** (unikalus objekto kodas 17249). Palaidotas nelegalios Garšvių knygų gabenimo ir platinimo draugijos bendradarbis J. Baranauskas (1859–1941); **Lietuvos kario Antano Sabolenkos kapas** (unikalus objekto kodas 31871). Palaidotas Utenos m. ir apskrities karo komendantūros eilinis A. Sabolenka (1895–1919); **1941 m. birželio sukilėlio Mykolo Šukio kapas** (unikalus objekto kodas 33777), palaidotas 1941 m. birželio sukilimo Debeikių būrio sukilėlis M. Šukys (1914–1941); **1941 m. birželio sukilėlio Mykolo Vigėlio kapas** (unikalus objekto kodas 33776), palaidotas 1941 m. birželio sukilimo Debeikių būrio sukilėlis M. Vigėlis (1914–1941); **Lietuvos partizanų kapai** (unikalus objekto kodas 33775), palaidoti 1950-03-23 žuvę Vytauto apygardos Liūto rinktinės Aušros būrio partizanai A. Jakštonis, E. Tylaitė, B. Zabulionis; **Lietuvos vietinės rinktinės karių Stasio Mikulėno, Jono Lozoraičio ir Sovietų Sąjungos teroro aukos Kazimiero Mikulėno kapas** (unikalus objekto kodas 47639). 1944-05-06 kautynėse žuvę kariai palaidoti bendrame šeimos kape ir kapavietė paženklinta bendru antkapiniu paminklu.

3. Debeikių miestelyje, J. Biliūno g. yra kultūros paveldo objektas – **Debeikių valsčiaus pastatas** (unikalus objekto kodas 2427). Pastatas statytas 1920 m., jame buvo įsikūręs Debeikių valsčius, policijos nuovada, pokaryje sovietinių aktyvistų štabas, buvo kalinami rezistencijos kovų dalyviai.

4. Mickūnų kaime yra kultūros paveldo objektai – **Koplytstulpis su Kristaus, nešančio kryžių, skulptūra** (unikalus objekto kodas 8727). Koplytstulpis sukurtas 1907 m., autorius – nežinomas vietinis liaudies meistras, medis, geležis, stiklas; **Mickūnų tiltas** per Šventosios upę (unikalus objekto kodas 24815) yra kelyje Radiškis–Anykščiai–Rokiškis. Trijų tarpatramių santvarinis–sijinis tiltas, pastatytas 1902 m., 1923 m. rekonstruotas (rekonstrukcijos projekto autorius inžinierius Pr. Markūnas), 1962–1963 m. praplatinta tilto važiuojamoji dalis.

5. Knebių kaime yra kultūros paveldo objektas – **Sodybų vieta** (unikalus objekto kodas 10807). Šiame kaime buvusiame Teresboro palivarke, 1863 m. sukilimo dalyviai buvo įkūrę stovyklavietę. Šioje vietoje 1985 m. pastatytas atminimo paminklas.

6.Šventupio miške, Mickūnų g–joje yra kultūros paveldo objektas –  **Vyžuonų mstl. žydų žudynių vieta ir kapas** (unikalus objekto kodas 20718). Šioje vietoje 1941 m. vasarą sušaudyti ir užkasti Vyžuonų mstl.(Utenos raj.) žydai. Šiai vietai pažymėti pastatytas atminimo akmuo.

7. Aknystų kaime yra kompleksinis kultūros paveldo objektas – **Aknystų dvaro sodybos fragmentai** (unikalus objekto kodas 49). Dvaro sodybos kompleksą sudaro: **dvarininko namas** (unikalus objekto kodas 33056), **svirnas** (unikalus objekto kodas 33057), **rūkykla** (unikalus objekto kodas 33058), **kumetynas** (unikalus objekto kodas 33059), **ūkinis** **pastatas** (unikalus objekto kodas 33061) bei **parko fragmentai**  (unikalus objekto kodas 33062). Dvaro sodyba datuojama XIX a. pr.–XX a. I p

8. Varkujų kaime yra kultūros paveldo objektai – **Varniškių piliakalnis, vad. Kartakalniu** (unikalus objekto kodas 1873), piliakalnis datuojamas I tūkstantmečiu; **Varkųjų kapinynas, vad. Pavaržėliu** (unikalus objekto kodas 5797 ), kapinynas datuojamas I tūkst. po Kr. vid., XIV–XVII a. po Kr.